Woody Allen
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske filmskapere
Woody Allen er en komiker, filmregissør og skuespiller som er født og oppvokst i New York. Han har vunnet Oscar-prisen fire ganger, og er Hollywoods mest produktive filmskaper i nyere tid. I perioden 1982-2017 regisserte han minst én spillefilm hvert år.
Sentralt i mange av Allens filmer står hans egen urbane, nervøst pratsomme, tilnærmet selvbiografiske hovedrollefigur. Han har også gjort det til sin signatur å bruke store skuespillerensembler med et lydspor som domineres av 1920- og 1930-tallsjazz. Lidenskapen for denne musikksjangeren viser seg også i handlingen i en rekke av filmene, og Allen er selv jazzmusiker (klarinett). Fra stand up til lerretet Med bakgrunn som fjernsynsforfatter og stand up-komiker skrev han manus til og medvirket i filmen What's New Pussycat? (1965; regi: Clive Donner) og regidebuterte med What's Up, Tiger Lily? (1966), etterfulgt av Take The Money And Run (Kokkelimonke, nemlig, 1969). Han hadde selv hovedrollen i Play it Again, Sam (1971; etter eget skuespill, regi ved Herbert Ross). Kjærlighetserklæringen Allen proklamerte til hjembyen New York med hovedrolleinnehaver Diane Keaton i både Annie Hall (1977) og Manhattan (1979) var også to av hans største kommersielle suksesser. Det Ingmar Bergman-inspirerte familiedramaet Interiors (Når demninger brister, 1978) og den selvbiografiske, Federico Fellini-inspirerte Stardust Memories (1980) fikk blandet mottakelse, mens de oppfinnsomme komediene Zelig (1983) og The Purple Rose of Cairo (Kairos røde rose, 1985), begge med samboeren Mia Farrow i den kvinnelige hovedrollen, ble både kritiker- og kinosuksesser. Parforhold i oppløsning Forholdet mellom Allen og Farrow tok slutt 1992 med en opprivende prosess som ble viet mye spalteplass i media, og den påfølgende Husbands and Wives (Hustruer og ektemenn, 1992) er symptomatisk nok et drama om et ekteskap i oppløsning. Med Manhattan Murder Mystery (Mordmysteriet på Manhattan, 1993) vendte han tilbake til den lette komedien, etterfulgt av Everyone Says I Love You (Alle sier «I love you», 1996) og Deconstructing Harry (Harry bit for bit, 1997). Produktive Allen laget deretter Sweet and Lowdown (Tekkelig og tarvelig, 1999), med Sean Penn i rollen som den fiktive jazzgitaristen Emmet Ray, og deretter Hollywood Ending (2002) med seg selv i rollen som blind filmregissør. Match Point (2005) var et engasjerende thrillerdrama med handling fra Londons overklasse med Scarlett Johansson og Jonathan Rhys Meyers, og høstet svært gode kritikker fra en internasjonal filmpresse. USA til Europa tur-retur Etter å ha brukt New York og særlig Manhattan som kulisse i en årrekke, flyttet Allen filmsettene rundt til en rekke europeiske byer med Vicky Cristina Barcelona (2008), som ble spilt inn i Barcelona, You Will Meet a Tall Dark Stranger (2010; innspilt i London), To Rome With Love (2011; innspilt i Roma) og Midnight in Paris (2012; innspilt i Paris). Med Blue Jasmine (2013) returnerte han til hjemlandet, hvor Cate Blanchetts nervøse karakter Jasmine bosatte seg i San Francisco. Allen har gjennom hele karrieren blitt omtalt som en filmskaper som er avhengig av sine muser; fra Keaton og Farrow til Johansson og sist Emma Stone, som spilte hovedroller mot Colin Firth i Magic in the Moonlight (2013) og Joaquin Phoenix i Irrational Man (2014). I tillegg til å inneha roller i en stor andel av sine egne filmer, har Allen også spilt i andre regissørers filmer, blant annet mot Bette Midler i Paul Mazurskys Scenes from a Mall (Ekteskap for åpen scene, 1991). Filmografi - spillefilmer År Filmtittel Hovedroller     1966 What's Up, Tiger Lily? Woody Allen, Frank Buxton, The Lovin' Spoonful   1969 Take the Money and Run (Kokkelimonke, nemlig) Woody Allen, Janet Margolin, Marcel Hillaire    1971 Bananas  Woody Allen, Nati Abascal, Louise Lasser, Carlos Montalbán   1972 Everything You Always Wanted to Know About Sex But Were Afraid to Ask (Alt du vil vite om sex, men ikke våger spørre om)  Gene Wilder, Woody Allen, Louise Lasser, John Carradine   1973 Sleeper (Dypfryst for fremtiden) Diane Keaton, Woody Allen, John Beck   1975 Love and Death (Kjærlighet og død) Woody Allen, Diane Keaton, Edmond Ardisson, Georges Ardet   1977 Annie Hall (Annie og jeg) Woody Allen, Diane Keaton, Carol Kane, Tony Roberts   1978 Interiors (Når demningen brister) Mary Beth Burt, Diane Keaton, Kristin Griffith   1979 Manhattan Woody Allen, Diane Keaton   1980 Stardust Memories Charlotte Rampling, Woody Allen, Jessica Harper, Tony Roberts   1982 A Midsummer Night's Sex Comedy (En midtsommernatts sexkomedie) Mia Farrow, Woody Allen, Tony Roberts, José Ferrer   1983 Zelig Woody Allen, Mia Farrow, Patrick Horgan   1984 Broadway Danny Rose Woody Allen, Mia Farrow, Nick Apollo Forte, Sandy Baron   1985 The Purple Rose of Cairo (Kairos røde rose) Mia Farrow, Jeff Daniels, Daniel Aiello   1986 Hannah and her sisters (Hannah og hennes søstre) Barbara Hershey, Dianne Wiest, Mia Farrow, Michael Caine   1987 Radio Days (Radiodager) Dianne Wiest, Mia Farrow, Mike Starr   1987 September Mia Farrow, Denholm Elliott, Dianne Wiest, Sam Waterston   1988 Another Woman (Den andre kvinnen) Gena Rowlands, Mia Farrow, Ian Holm   1989 Crimes and Misdemeanors (Mord og andre misforståelser) Martin Landau, Claire Bloom, Woody Allen, Stephanie Roth   1990 Alice Mia Farrow, Joe Mantegna, William Hurt   1991 Shadows and Fog (Skygger og tåke) Woody Allen, Mia Farrow, Michael Kirby   1992 Husbands and Wives (Hustruer og ektemenn) Mia Farrow, Woody Allen, Judy Davis, Sydney Pollack   1993 Manhattan Murder Mystery (Mordmysteriet på Manhattan) Woody Allen, Diane Keaton, Jerry Adler, Anjelica Huston    1994 Bullets Over Broadway (Kuler over Broadway) John Cusack, Jennifer Tilly, Dianne Wiest   1995 Mighty Aphrodite (Frodige Afrodite) Mia Sorvino, Pamela Blair, Woody Allen   1996 Everyone Says I Love You (Alle sier I love you) Julia Roberts, Edward Norton, Woody Allen, Goldie Hawn   1997 Deconstructing Harry (Harry bit for bit) Julia Louis-Dreyfus, Judy Davis, Woody Allen   1998 Celebrity Judy Davis, Winona Ryder, Leonardo DiCaprio, Kenneth Branagh    1999 Sweet and Lowdown (Tekkelig og tarvelig) Sean Penn, Samantha Morton   2000 Small Time Crooks (Småkjeltringer) Tracey Ullman, Hugh Grant, Woody Allen, Michael Rapaport   2001 The Curse of the Jade Scorpion John Tormey, Greg Stebner, Woody Allen   2002 Hollywood Ending Woody Allen, Téa Leoni, Bob Dorian   2003 Anything Else Jason Biggs, Christina Ricci, Woody Allen   2004 Melinda and Melinda Vinessa Shaw, Chiwetel Ejiofor, Will Ferrell    2005 Match Point Scarlett Johansson, Jonathan Rhys Meyers, Emily Mortimer   2006 Scoop Scarlett Johansson, Hugh Jackman   2007 Cassandra's Dream Colin Farrell, Ewan McGregor   2008 Vicky Cristina Barcelona Penélope Cruz, Javier Bardem, Scarlett Johansson, Rebecca Hall   2009 Whatever Works Larry David, Evan Rachel Wood    2010 You Will Meet a Tall Dark Stranger Josh Brolin, Naomi Watts, Anthony Hopkins   2011 Midnight in Paris Owen Wilson, Rachel McAdams, Michael Sheen   2012 To Rome with Love Penélope Cruz, Jesse Eisenberg, Alec Baldwin, Woody Allen   2013 Blue Jasmine Cate Blanchett, Alec Baldwin, Peter Sarsgaard, Sally Hawkins   2014 Magic in the Moonlight Colin Firth, Emma Stone, Marica Gay Harden   2015 Irrational Man Joaquin Phoenix, Emma Stone   2016 Café Society Jesse Eisenberg, Kristen Stewart, Steve Carell   2017 Wonder Wheel Kate Winslet, Justin Timberlake, Juno Temple   2019 A Rainy Day in New York Timothée Chalamet, Elle Fanning, Selena Gomez, Jude Law, Diego Luna, Liev Schreiber   2020 Rifkin's Festival Elena Anaya, Louis Garrel, Gina Gershon, Christoph Waltz Les mer i Store norske leksikon Film i USA Litteratur Allen, Woody: Woody om Allen : med egna ord, 1993, isbn 91-7712-378-6, Finn boken  Baxter, John: Woody Allen : a biography, 1998, isbn 0-00-638794-2, Finn boken  Girgus, Sam .B.: The films of Woody Allen, 2nd ed., 2002, isbn 0-521-00929-4, Finn boken  Lax, Eric: W.A. : a biography, 1992, isbn 0-679-73847-9, Finn boken  Nichols, Mary P.: Reconstructing Woody : art, love, and life in the films of Woody Allen, 1998, isbn 0-8476-8989-1, Finn boken  Schwartz, Richard A.: Woody, from Antz to Zelig : a reference guide to Woody Allen's creative work, 1964-1998, 2000, isbn 0-313-31133-1, Finn boken  Yacowar, Maurice: Loser take all : the comic art of Woody Allen, new ed., 1991, isbn 1-85710-001-8, Finn boken